Държавен вестник, бр. 22, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  22
(2) В случаите, когато курсовете се провеждат 
от структури на МВР, комисията за провеж­
дането на изпита се определя в заповедта по 
чл. 5, ал. 1.
(3) Когато обучението е проведено от юри­
дическите лица или търговците по чл. 3, в 
комисията се включва представител на юриди­
ческото лице или търговеца, провел обучението.
(4) Комисията, определена със заповедта 
по ал. 1, съставя протокол (приложение № 6), 
който се съхранява в структурата на МВР, 
провела изпита.
(5) Неиздържалите лица се допускат до 
поправителен изпит не по-рано от 15 дни след 
датата на провеждане на изпита.
(6) Органът на МВР, назначил със запо­
вед комисията за провеждането на изпита, 
издава нa успешно положилите изпита лица 
удостоверение за завършен курс за безопасно 
боравене с огнестрелно оръжие (приложение 
№ 7) в срок до 15 дни от датата на провеж­
дането на изпита.
(7) За провеждането на изпита от комисия 
от служители на МВР юридическите лица или 
търговците по чл. 3 сключват договори с ди­
ректорите на ГДОП, ДЧР, СДВР или ОДМВР 
по местоизвършването на дейността, ректора 
на Академията на МВР или упълномощени от 
тях длъжностни лица. На основание на тези 
договори те заплащат на МВР за всеки изпитан 
кандидат цена за извършена услуга.
Допълнителна разпоредба
§ 1. По смисъла на тази наредба „държава 
членка“ е държава – членка на Европейския 
съюз, държавите – страни по Споразумението 
за Европейското икономическо пространство, 
и Конфедерация Швейцария.
Заключителна разпоредба
§ 2. Наредбата се издава на основание 
чл. 58, ал. 5 от Закона за оръжията, боеприпа­
сите, взривните вещества и пиротехническите 
изделия и отменя Наредба № I-199 от 2003 г. 
за условията и реда за провеждане на курсове 
за безопасно боравене с огнестрелно оръжие 
(ДВ, бр. 83 от 2003 г.).
Министър: Цв. Цветанов
Приложение № 1
към чл. 1, ал. 2, т. 1
ПРАВИЛА ЗА БЕЗОПАСНОСТ ПРИ 
БОРАВЕНЕ С ОГНЕСТРЕЛНО ОРЪЖИЕ
I. Общи положения
1. Стреля се само с технически изправни ог­
нестрелни оръжия.
2. За стрелба с всяко огнестрелно оръжие се 
използват само боеприпаси, за които то е кон­
структивно предназначено.
3. Всяко огнестрелно оръжие, преди да бъде 
проверено, се счита за заредено и с освободен 
предпазител!
4. Показалецът на стрелящата ръка се поставя 
върху спусъка непосредствено преди изстрела. Във 
всички други моменти той трябва да е поставен 
извън спусковата скоба.
5. Никога не се насочва огнестрелно оръжие 
към човек независимо от увереността, че то е 
празно. Това е допустимо само при намерение и 
право той да бъде прострелян или респектиран.
6. Оръжието се проверява за наличието на 
патрон в патронника на цевта в следната после­
дователност:
а) показалецът на стрелящата ръка е извън спус­
ковата скоба и е поставен по нейното протежение;
б) отделя се пълнителят;
в) при освободен предпазител се отваря затвор­
ният блок и задължително се оглежда патронникът 
на цевта за наличието в него на патрон;
г) оръжието се насочва в безопасна посока и 
се прави контролно спускане.
7. Забранява се гледането отпред в цевта на 
оръжие със затворен затвор, което не е проверено 
за наличие на боеприпаси.
8. При зареждане на всяко оръжие цевта трябва 
да е насочена в безопасна посока съобразно об­
становката, а на територията на стрелбище – към 
мишените! Показалецът трябва да е извън спус­
ковата скоба.
9. Засечки при стрелба се отстраняват в следната 
последователност: оръжието се държи насочено 
в безопасна посока; изваждат се показалецът от 
спусковата скоба, пълнителят от оръжието и накрая 
патронът от патронника на цевта.
10. При стрелба с две ръце с пистолет палецът 
на нестрелящата ръка не трябва да е зад затвора 
на оръжието, а да е поставен върху или до палеца 
на стрелящата, за да не бъде контузен.
11. Забранява се да се предава заредено оръжие 
от едно лице на друго без поставен предпазител. 
При предаване на оръжие от едно лице на друго 
предаващият съобщава високо и ясно дали оръ­
жието е празно, заредено или пълно.
12. Никога не се подава оръжие на друго лице 
с насочена към него или към подаващия цев. 
Дори оръжието да е празно цевта трябва да сочи 
в безопасна посока.
13. Стрелбата по цел, намираща се над бетон, 
камък, лед и вода, е опасна, защото може да 
доведе до рикошети на куршумите или сачмите.
II. На територията на стрелбище
14. Лица, които не познават правилата за без­
опасност при боравене с огнестрелно оръжие и 
боеприпаси, не се допускат до стрелба!
15. До стрелба с бойно огнестрелно оръжие 
срещу заплащане се допускат само лица, навършили 
18-годишна възраст, които предварително са били 
инструктирани за тези правила за безопасност при 
боравене с огнестрелно оръжие от съответното 
длъжностно лице на стрелбището.